**MLINČEK**

Tokrat bi lahko izdelali mlinčke in jih po možnosti preizkusili v bližnjem potoku.

Potrebujemo:

* male plastične ali lesene žličke
* stiroporna plošča (debelina 2 cm)
* mekol lepilo
* olfa nož (uporablja samo odrasla oseba)
* lesena (plastična) palčka

Postopek:

Iz stiroporne plošče izrežemo krog (premer ok. 10 cm). Na sredini kroga naredimo luknjo. Nato označimo zareze tako, da najprej označimo četrtine, nato pa osmine kroga. Z nožem zarežemo 1 cm globoko. Na konce žličk nanesemo malo lepila in jih previdno vstavimo v zarezo. Pazimo, da so vse vdolbine žličk obrnjene v isto smer. Skozi luknjo na sredini potisnemo palčko in za začetek mlinček preizkusimo kar pod tekočo vodo v umivalniku. Ob prvi priložnosti pa obujemo škornje in hitro k najbližjemu potočku.

Za izdelavo likovne naloge imate nekaj več časa, ker so počitnice. Vaše mlinčke na fotografiji bi rada videla do srede, 6. 5. 2020.

Lepe prvomajske počitnice, učiteljica Barbara

